# КРАТКА ХАРАКТЕРИСТИКА НА ПРОДУКТА

# 1.ИМЕ НА ЛЕКАРСТВЕНИЯ ПРОДУКТ

Концерта 18 mg таблетки с удължено освобождаване

Concerta 18 mg prolonged release tablets

# 2. КАЧЕСТВЕН И КОЛИЧЕСТВЕН СЪСТАВ

Една таблетка с удължено освобождаване съдържа 18 mg метилфенидат хидрохлорид *(methylphenidate hydrochloride).*

Помошни вещества с известно действие

Всяка таблетка съдържа 6,5 mg лактоза.

# 3. ЛЕКАРСТВЕНА ФОРМА

Таблетка с удължено освобождаване.

Жълти таблетки с форма на капсула, от едната страна е отпечатано с черно мастило “alza 18”.

# 4. КЛИНИЧНИ ДАННИ

## 4.1. Терапевтични показания

Разстройство с дефицит на вниманието и хиперактивност (РДВХ)

Концерта е показана като част от цялостна терапевтична програма за лечение на разстройство с дефицит на вниманието и хиперактивност (РДВХ) при деца на 6 и повече години, когато лечебните мерки самостоятелно са се оказали недостатъчни. Лечението трябва да се провежда под наблюдението на специалист по поведенчески разстройства в детска възраст. Диагнозата трябва да бъде поставена според настоящите DSM-IV критерии или МКБ указания и трябва да се основава на цялостна анамнеза и оценка на пациента. Диагноза не може да се постави при наличието само на един или повече симптоми.

Специфичната етиология на този синдром не е известна и липсва само един диагностичен тест. Правилната диагноза изисква използването на медицински и специализирани психологични, образователни и социални ресурси.

Цялостната терапевтична програма обикновено включва психологични, образователни и социални мерки, както и фармакотерапия, и има за цел да стабилизира състоянието на деца с поведенчески синдром, характеризиращ се със симптоми, които може да включват дългосрочна анамнеза за краткотрайна концентрация, разсеяност, емоционална лабилност, импулсивност, умерена до тежка хиперактивност, минимални неврологични белези и абнормна ЕЕГ.

Способността за учене може да е, но може и да не е нарушена.

Лечението с Концерта не е показано при всички деца с РДВХ и решението за употребата на лекарството трябва да се основава на много задълбочено изследване на тежестта и хроничността на симптомите на детето, доколкото са свързани с възрастта му.

Правилното разпределение на образователния материал е от съществено значение, а психологическата намеса е принципно необходима. Когато лечебните мерки се окажат недостатъчни, решението да се предпише стимулант трябва да се основава на точна оценка на тежестта на симптомите на детето. Метилфенидат винаги трябва да се прилага по този начин, в съответствие с одобрените показания и съгласно ръководствата за предписване/диагноза.

## 4.2. Дозировка и начин на приложение

**Лечението трябва да започне под наблюдението на специалист по поведенчески разстройства в детска и/или юношеска възраст.**

Преглед (скрининг) преди лечението

Преди да се предпише лекарството, трябва да се извърши основно изследване на състоянието на сърдечно-съдовата система на пациента, включващо измерване на кръвното налягане и сърдечния ритъм. В пълната анамнеза трябва да се снемат съпътстващите лечения, минали и настоящи придружаващи медицински *телесни и* психични заболявалия или симптоми, фамилна анамнеза за внезапна сърдечна/необяснима смърт, регистриране на точния ръст и тегло преди лечението в диаграма на растежа (вж. точки 4.3 и 4.4).

Дълготрайно проследяване

Растежът, психичното състояние и състоянието на сърдечно-съдовата система трябва непрекъснато да се следят (вж. точка 4.4).

* Кръвното налягане и пулсът трябва да се регистрират в диаграма при всяка промяна на дозата и най-малко на всеки 6 месеца след това;
* Ръстът, теглото и апетитът трябва да се регистрират най-малко на всеки 6 месеца във водената диаграма на растежа;
* Развитието на нови или влошаването на съществуващи психични разстройства трябва да се проследява при всяка промяна на дозата и най-малко на всеки 6 месеца след това и на всяка визита.

Пациентите трябва да се проследяват за риск от отклонение, неправилна употреба и злоупотреба с метилфенидат.

### Дозировка

*Повишаване (титриране) на дозата*

Дозата трябва внимателно да се повишава в началото на лечението с Концерта. Повишаването (титрирането) трябва да започне от възможно най-ниската доза.

Може да се предлагат други количества на активното вещество в дозова единица от този лекарствен продукт, както и други продукти, съдържащи метилфенидат.

Дозата може да се индивидуализира с покачвания от 18 mg. Като цяло към корекция на дозата може да се прибягва на интервали от приблизително една седмица.

Максималната дневна доза Концерта е 54 mg.

*Дозиране при нови пациенти на метилфенидат:* При тези пациенти клиничният опит с Концерта е ограничен (вж. точка 5.1). Концерта може да не е показана при всички деца със синдром на РДВХ. Трябва да се имат предвид по-ниските дози метилфенидат в краткодействащи форми като достатъчни за лечение на нови пациенти на метилфенидат. За да се предотвратят излишно високи дози метилфенидат се изисква внимателно титриране надозите под наблюдението на ангажирания лекар. Препоръчителната начална доза Концерта за пациенти, които не приемат в момента метилфенидат или за пациенти, които са на стимуланти, различни от метилфенидат е 18 mg веднъж дневно.

*Дозиране при пациенти на лечение с метилфенидат към момента:* Препоръчителната доза Концерта за пациенти, които понастоящем приемат метилфенидат три пъти дневно, в дози от 15 до 45 mg/дневно е представено в Таблица 1. Препоръките за дозиране се основават на настоящия режим на дозиране и клиничната преценка.

**ТАБЛИЦА 1**

**Препоръчителното дозиране за преминаване от други режими на метилфенидат хндрохлорид, когато са налични, към Концерта**

|  |  |
| --- | --- |
| **Предишна дневна доза метилфенидат хндрохлорид** | **Препоръчителна доза Концерта** |
| 5 mg метилфенидат три пъти дневно | 18 mg веднъж дневно |
| 10 mg метилфенидат три пъти дневно | 36 mg веднъж дневно |
| 15 mg метилфенидат три пъти дневно | 54 mg веднъж дневно |

Ако не се наблюдава подобрение след адекватно дозиране в продължение на един месец, приемът на медикамента трябва да бъде спрян.

*Дългосрочна (повече от 12 месеца) употреба при деца и юноши*

Безопасността и ефективността на продължителната употреба на метилфенидат не са систематично изследвани в контролирани проучвания. Лечението с метилфенидат не трябва и не е задължително да е неограничено. Обикновено може да се преустанови по време на пубертета или след него. Лекарят, който избере да прилага метилфенидат за продължителни периоди от време (повече от 12 месеца) при деца и юноши с РДВХ, трябва периодично да изследва дългосрочната полза от лекарствения продукт за всеки отделен пациент с пробни периоди без приложение на лекарството, за да оцени функциите на пациента без фармакотерапия. Препоръчва се употребата на метилфенидат да се спира най-малко веднъж годишно, за да се оцени състоянието на детето (за предпочитане по време на училищните ваканции). Подобрението може да е налице, дори когато употребата на лекарствения продукт е временно или окончателно преустановена.

*Намаляване на дозата и преустановяване на терапията*

Лечението трябва да се спре, ако няма подобрение на симптомите след съответната промяна на дозата в рамките на 1 месец. В случай на парадоксално влошаване на симптомите или поява на други сериозни нежелани събития дозата трябва да се намали или терапията да се преустанови.

*Възрастни*

При юноши, чиито симптоми персистират и *в* зряла възраст и които показват явна полза от лечението, може да е подходящо лечението да продължи и в зряла възраст. Все пак не е подходящо да се започва лечение с Концерта при възрастни (вж. точки 4.4 и 5.1).

*Пациенти в старческа възраст*

Метилфенидат не трябва да се прилага при пациенти в старческа възраст. Безопасността и ефективността в тази възрастова група не са установени.

*Деца под 6 години*

Метилфенидат не трябва да се прилага при деца под 6 години. Безопасността и ефективността в тази възрастова група не са установени.

### Начин на приложение

Концерта трябва да се поглъща цяла с помощта на течност, не трябва да се дъвче, разделя или чупи (вж. точка 4.4).

Концерта може да се прилага с или без храна (вж. точка 5.2).

Концерта се приема веднъж дневно, сутрин.

## 4.3. Противопоказания

* Свръхчувствителност към метилфенидат или някое от помощните вещества, изброени в точка 6.1.
* Глаукома
* Феохромоцитом
* По време на лечение с неселективни необратими инхибитори на моноаминооксидазата (МАО) или в срок от най-малко 14 дни след преустановяване на терапията с тези лекарства поради риск от хипертонична криза (вж. точка 4.5)
* Хипертиреоидизъм или тиреотоксикоза
* Диагноза или анамнеза за тежка депресия, анорексия нервоза/хранителни разстройства, склонност към самоубийство, психотични симптоми, тежки разстройства на настроението, мания, шизофрения, психопатия/гранично личностно разстройство
* Диагноза или анамнеза за тежко и епизодично (тип I) биполярно афективно разстройство (което не е добре контролирано)
* Предшестващи сърдечно-съдови заболявания, включващи тежка хипертония, сърдечна недостатъчност, артериално оклузивно заболяване, ангина, хемодинамично значима вродена сърдечна недостатъчност, кардиомиопатии, миокарден инфаркт, потенциално животозастрашаващи аритмии, както и каналопатии (нарушения, предизвикани от дисфункция на йонните канали)
* Предшестващи мозъчно-съдови заболявания, церебрална аневризма, съдови аномалии, включително васкулит или инсулт.

## 4.4. Специални предупреждения и предпазни мерки при употреба

Лечението с метилфенидат не е показано при всички деца с РДВХ и решението за употребата на лекарството трябва да се основава на много задълбочено изследване на степента и хроничността на симптомите на детето, доколкото са свързани с възрастта му.

Дългосрочна употреба (повече от 12 месеца) при деца и юноши

Безопасността и ефективността на продължителната употреба на метилфенидат не са систематично изследвани в контролирани проучвания. Лечението с метилфенидат не трябва и не е задължително да е неограничено. Обикновено може да се преустанови по време на пубертета или след него. Пациентите на продължителна терапия (т.е. над 12 месеца) трябва да бъдат обект на внимателно дълготрайно проследяване в съответствие с насоките, дадени в точки 4.2 и 4.4 с оглед на състоянието на сърдечно-съдовата система, растежа, апетита, рецидивирането или влошаването на минали психични разстройства. Психичните разстройства които следва да се проследяват, са изброени по-долу и включват (но не само) двигателни и вокални тикове, агресивно или враждебно поведение, възбуденост, тревожност, депресия, психоза, мания, илюзии, раздразнителност, липса на спонтанност, затвореност и прекомерна персеверация.

Лекарите, които решат да прилагат метилфенидат за продължителни периоди от време (повече от 12 месеца) при деца и юноши с РДВХ, трябва периодично да изследват дългосрочната полза от лекарството за всеки отделен пациент с пробни периоди без приложение на лекарствения продукт, за да оценят функциите на пациента без фармакотерапия. Препоръчва се употребата на метилфенидат да се спира най-малко веднъж годишно, за да се оцени състоянието на детето (за предпочитане по време на училищните ваканции). Подобрението може да е налице, дори когато употребата на лекарствения продукт е временно или окончателно преустановена.

Употреба при възрастни

Безопасността и ефикасността не са установени за започване на лечение при възрастни или за рутинното продължаване на лечението след 18-годишна възраст. Ако преустановяването на лечението не е успешно при юноша, навършил 18 години, може да се наложи продължаване на лечението и в зряла възраст. Необходимостта от по-нататъшно лечение на такива възрастни трябва редовно да се оценява и потвърждава ежегодно.

Употреба при пациенти в старческа възраст

Метилфенидат не трябва да се прилага при пациенти в старческа възраст. Безопасността и ефективността в тази възрастова група не са установени.

Употреба при деца под 6 години

Метилфенидат не трябва да се прилага при деца под 6 години, поради липсата на данни за безопасността и ефективността в тази възрастова група.

Състояние на сърдечно-съдовата система

За пациентите, на които предстои лечение със стимулиращи лекарства, е необходима внимателна анамнеза (включително и проучване за фамилна анамнеза за внезапна сърдечна или необяснима смърт или злокачествена аритмия) и физикален преглед, за да се установи евентуално наличие на сърдечно заболяване, и те трябва да преминат допълнителни изследвания при специалист кардиолог, в случай че първоначалните резултати предполагат наличието на подобна анамнеза или заболяване. Пациентите, развили симптоми като палпитации, болки в гърдите при физическо натоварване, необясним синкоп, диспнея или други симптоми, предполагащи сърдечно заболяване по време на лечението с метилфенидат, трябва незабавно да преминат изследвания при специалист кардиолог.

Анализите на данни от клинични проучвания на метилфенидат при деца и юноши с РДВХ показват чести случаи на промени в диастолното и систолното кръвно налягане на пациенти, приемащи метилфенидат, с повече от 10 mmHg в сравнение с контролните пациенти.

Краткосрочните и дългосрочните клинични последици от тези ефекти върху сърдечно-съдовата система при деца и юноши не са известни. Не може да се изключи възможността от появата на клинични усложнения предвид ефектите, наблюдавани в данните от клиничните проучвания особено в случаи, когато лечението по време на детство/юношество е продължило и в зряла възраст. **Трябва да се подхожда с повишено внимание при лечението на пациенти, чнето първоначално установено здравословно състояние може да бъде изложено на риск от повишаването на кръвното налягане или учестяването на сърдечния ритъм.** Вижте точка 4.3 за условия, при които лечението с метилфенидат е противопоказано.

**Състоянието на сърдечно-съдовата система трябва внимателно да се следи. Кръвното налягане и пулсът трябва да се регистрират в диаграма при всяка промяна на дозата и най-малко на всеки 6 месеца след това.**

Употребата на метилфенидат е противопоказана при анамнеза за някои сърдечно-съдови заболявания, **освен ако не се вземе препоръка от специалист по детска кардиология (вж. точка 4.3).**

*Внезапна смърт и минали структурни сърдечни аномалии или други сериозни сърдечни нарушения*

Съобщава се за внезапна смърт, свързана с употребата на стимуланти на централната нервна система в обичайни дози при деца, някои от които са със структурни сърдечни аномалии или други сериозни проблеми на сърцето. Въпреки че някои сериозни сърдечни проблеми може сами по себе си да представляват повишен риск от внезапна смърт, употребата на стимулиращи продукти не се препоръчва при деца или юноши с установени структурни сърдечни аномалии, кардиомиопатия, тежки нарушения на сърдечния ритъм или други сериозни сърдечни проблеми, които може да ги постави в положение на повишена уязвимост към симпатомиметичните ефекти на стимулиращото лекарство.

*Неправилна употреба и сърдечно-съдови реакции*

Неправилната употреба на стимулантите на централната нервна система може да доведат до внезапна смърт и други тежки сърдечно-съдови нежелани реакции.

Мозъчно съдови заболявания

За мозъчносъдовите състояния, при които лечението с метилфенидат е противопоказано, вижте точка 4.3. Пациентите с допълнителни рискови фактори (като анамнеза за сърдечно-съдово заболяване или съпътстващи лечения, повишаващи кръвното налягане) трябва на всяка визита след започване на лечението с метилфенидат да преминават преглед за неврологични признаци и симптоми.

Церебралният васкулит е много рядко срещана идиосинкратична реакция към излагането на метилфенидат. Съществуват малко доказателства за това, че пациентите с повишен риск могат да бъдат разпознати и първата проява на симптомите може да бъде първият признак за съществен клиничен проблем. Ранната диагноза, поставена на базата на висока степен на предположение, може да позволи навременното преустановяване на терапията с метилфенидат и ранно лечение. Затова трябва да се диагностицира всеки пациент, развил нови неврологични симптоми, които отговарят на церебрална исхемия по време на терапията с метилфенидат. Тези симптоми може да включват тежко главоболие, скованост, отпадналост, парализа и нарушение на координацията, зрението, говора, езика или паметта.

Лечението с метилфенидат не е противопоказано при пациенти с хемиплегична церебрална пареза.

Психични разстройства

Развитието на две или повече паралелни психични заболявания при РДВХ е често срещано явление и този

факт трябва да се отчита, когато се предписват стимулиращи продукти. В случай на поява на психични симптоми или влошаване на минали психични разстройства не трябва да се прилага метилфенидат, освен ако ползите не са по-големи от рисковете за пациента.

**При всяка промяна на дозата трябва да се следи за поява на нови или влошаване на минали психични разстройства, а след това най-малко на всеки 6 месеца и на всяка визита. Може да е уместно да се преустановя терапията.**

*Засилване на минали психотични или маниини симптоми*

Приложението на метилфенидат при психотични пациенти може да засили симптомите на поведенческо смущение и мисловно разстройство.

*Поява на нови психотични или манийни симптоми*

Възникналите по време на лечение психотични симптоми (зрителни/осезателни/слухови халюцинации и илюзии) или мания при деца и юноши без анамнеза за психотични заболявания или мания може да са причинени от метилфенидат в обичайни дози. В случай на поява на манийни или психотични симптоми трябва да се отчете възможната причинна роля на метилфенидат и може да е уместно лечението да се преустанови.

*Агресивно или враждебно поведение*

Лечението със стимуланти може да причини поява или засилване на проявите на агресия или враждебност. За прояви на агресия се съобщава при пациенти, лекувани с метилфенидат (вж. точка 4.8). Пациентите, лекувани с метилфенидат, трябва внимателно да се следят за поява или засилване на проявите на агресивно поведение или враждебност в началото на лечението, при всяка промяна на дозата, след което най-малко на всеки 6 месеца и на всяка визита. Лекарите трябва да преценяват нуждата от промяна на режима на лечение при пациенти с промяна в поведението имайки предвид, че може да е уместно повишаване или намаляване на дозата. Може да се обмисли прекратяване на лечението.

*Склонност към самоубийство*

Пациентите, показващи суицидни идеации или поведение по време на лечението за РДВХ, трябва незабавно да бъдат прегледани от своя лекар. Трябва да се отчете влошаването на първоначално установеното психично състояние и на вероятната причинна роля на лечението с метилфенидат. Може да се наложи лечение на първоначалното психично заболяване и трябва да се обсъди възможно преустановяване на терапията с метилфенидат.

*Тикове*

Ефектът на метилфенидат е свързан с появата или влошаването на двигателни и вербални тикове. Съобщава се също и за случаи на влошаване на синдрома на Type. Трябва да се проучи фамилната анамнеза, а при деца лечението с метилфенидат трябва да е предшествано от клиничен преглед за тикове или синдром на Type. Пациентите трябва редовно да се проследяват за поява или влошаване на тиковете по време на лечението с метилфенидат.

**Пациентите трябва да се проследяват при всяка промяна на дозата, след което най-малко на всеки *6 месеца* или на всяка визита.**

*Тревожност, възбуденост или напрегнатост*

При пациенти, лекувани с метилфенидат се съобщават прояви на тревожност, възбуденост и напрегнатост (вж. точка 4.8). Ефектът на метилфенидат е свързан също с влошаването на минали прояви на тревожност, възбуденост или напрегнатост, и тревожност водеща до спиране на лечението с метилфенидат при някой пациенти. Употребата на метилфенидат трябва да е предшествана от клинична оценка на тревожността, възбуденостга или напрегнатостта и пациентите трябва **редовно да се проследяват за поява яли влошаване на тези симптоми по време на лечението, при всяка промяна на дозата, след което най-малко на всеки 6 месеца или на всяка визита.**

*Форми на биполярно разстройство*

При употребата на метилфенидат за лечение на РДВХ при пациенти с паралелно биполярноразстройство (включително и ***нелекувано биполярно*** разстройство тип 1 или други форми набиполярно разстройство) трябва да се подхожда с особено внимание, тъй като е възможно това да предизвика появата на смесени/манийни епизоди у тях. Преди да започнат метилфенидат, пациентите със съпътстващи депресивни симптоми трябва да преминат преглед, за да се установи дали са изложени на риск от биполярно разстройство. Прегледът трябва да включва подробна анамнеза на психотичните заболявания, включително и фамилна анамнеза за случаи на самоубийство, биполярно разстройство и депресия. **Непрекъснатото дълготрайно проследяване е от съществено значение при тези пациенти (вж. „Психични разстройства” по-горе и точка 4.2). Пациентите трябва да се проследяват за симптоми при всяка промяна на дозата, след което най-малко на всеки 6 месеца и на всяка визита.**

Растеж

При продължителна употреба на метилфенидат при деца се съобщава за умерено понижаване в наддаването на тегло и забавяне на растежа.

Ефектите на метилфенидат върху височината и теглото все още не са известни и се изучават.

**По време на лечението с метилфенидат трябва да се следи растежът на пациентите. Ръстът, теглото и апетитът трябва да се регистрират най-малко на всеки б месеца в диаграма на растежа.** Пациентите, чиито тегло или ръст не се покачват съгласно очакванията, може да се наложи да преустановят лечението.

Припадъци

Метилфенидат трябва да се прилага с повишено внимание при пациенти с епилепсия. Метилфенидат може да понижи конвулсивния праг при пациенти с анамнеза за припадъци, пациенти с минали ЕЕГ отклонения при отсъствие на припадъци и в редки случаи при пациенти без анамнеза за гърчове и без ЕЕГ отклонения. Ако честотата на припадъците се увеличи или се появят нови припадъци, терапията с метилфенидат трябва да се преустанови.

Приапизъм

Има съобщения за продължителни и болезнени ерекции, свързани с прием на продукти, съдържащи метилфенидат, предимно във връзка с промяна на схемата на лечение с метилфенидат. Пациенти, при които се появят необичайно продължителни или чести и болезнени ерекции, трябва да потърсят незабавно медицинска помощ.

Употреба със серотонинергични лекарствени продукти

Серотонинов синдром е съобщаван след едновременна употреба на метилфенидат и серотонинергични лекарствени продукти. Ако едновременната употреба на метилфенидат и серотонинергичен лекарствен продукт е оправдана, бързото разпознаване на симптомите на серотонинов синдром е важно. Тези симптоми могат да включват промени в психичното състояние (напр. възбуда, халюцинации, кома), автономна нестабилност (напр. тахикардия, лабилно кръвно налягане, хипертермия), нервно-мускулни аномалии (напр. хиперрефлексия, некоординираност. скованост) и/или стомашно-чревни симптоми (напр. гадене, повръщане, диария). При съмнение за серотонинов синдром приема на метилфенидат трябва да бъде преустановен възможно най-скоро.

Злоупотреба, неправилна употреба и отклонение

Пациентите трябва да се проследяват внимателно за риск от отклонение, неправилна употреба и злоупотреба

с метилфенидат.

Метилфенидат трябва да се употребява с внимание при пациенти с наркотична или алкохолна зависимост поради риск от злоупотреба, неправилна употреба и отклонения.

Хроничната злоупотреба с метилфенидат може да доведе до изразена поносимост и психическа зависимост с различни степени на абнормно поведение. Възможна е появата на явни психотични епизоди особено в резултат на парентерална злоупотреба.

При вземането на решение за курса на лечение на РДВХ трябва да се вземе предвид възрастта на пациента, наличието на рискови фактори за разстройства със злоупотреба с наркотични вещества (като паралелно опозиционно-агресивно или поведенческо разстройство и биполярно разстройство). Препоръчва се особено внимание при емоционално нестабилни пациенти, например пациентите с анамнеза за наркотична или алкохолна зависимост, тъй като те може да увеличат дозата по своя инициатива.

Терапията с метилфенидат или други стимуланти може да не е подходяща за някои пациенти с висок риск от злоупотреба с наркотици и трябва да се предвиди лечение с нестимулиращи вещества.

Спиране на лекарството

Спирането на употребата на лекарството изисква внимателно наблюдение, тъй като това може да предизвика депресия, както и хронична свръх активност. При някои пациенти може да се наложи продължително проследяване.

Спирането на злоупотребата с лекарството изисква внимателно наблюдение, тъй като може да се появи тежка депресия.

Умора

Метилфенидат не трябва да се използва за профилактика или лечение на нормални състояния на умора.

Помощни вещества

Този лекарствен продукт съдържа лактоза: пациенти с редки наследствени проблеми на непоносимост към галактоза, пълен лактазен дефицит или глюкозо-галактозна малабсорбция не трябва да приемат това лекарство.

Всяка таблетка съдържа по-малко от 1 mmol натрий (23 mg), т.е. практически не съдържа натрий.

Избор на лекарствена Форма на метилфенидат

Изборът на лекарствена форма на продукт, съдържащ метилфенидат, трябва да се направи от лекуващия специалист за всеки отделен пациент и зависи от планираната продължителност на ефекта.

Тест за наркотици в кръвта

Този продукт съдържа метилфенидат, който може да предизвика погрешен положителен резултат при лабораторни изследвания за амфетамини и по-специално с имунологичен тест.

Бъбречна или чернодробна недостатъчност

Липсват данни за употребата на метилфенидат при пациенти с бъбречна или чернодробна недостатъчност.

Влияние върху кръвната картина

Дългосрочната безопасност на лечението с метилфенидат не е напълно известна. В случай на левкопения, тромбоцитопения, анемия или други изменения, включително и измененията, показателни за сериозни бъбречни или чернодробни заболявания, трябва да се обсъди прекъсване на лечението.

Възможност за стомашно-чревна обструкпия

Тъй като Концерта таблетки са недеформируеми и не променят осезателно формата си в стомашно-чревния тракт, обикновено не трябва да се прилагат при пациенти с предшестващи тежки стеснения на тракта (патологични или ятрогенни) или при пациенти с дисфагия или значително затруднено поглъщане на таблетки. В редки случаи се съобщава за обструктивни симптоми при пациенти със стеснение, във връзка с поглъщането на лекарства в недеформируема лекарствена форма с удължено освобождаване.

Поради дизайна на удължено освобождаване, таблетките Концерта трябва да се прилагат само при пациенти, които могат да ги поглъщат цели. Пациентите трябва да бъдат информирани, че таблетките Концерта трябва да се гълтат цели с помощта на течност. Те не трябва да се дъвчат, чупят или натрошават. Лекарството се съдържа в неабсорбируема капсула, която е предназначена да го освобождава с контролирана скорост. Капсулата на таблетката се изхвърля от организма, затова пациентите не трябва да се притесняват, ако случайно забележат в изпражненията си нещо, което прилича на таблетка.

## 4.5. Взаимодействие с други лекарствени продукти и други форми на взаимодействие

Фармакокинетични взаимодействия

Ефектът на метилфенидат върху плазмените концентрации на едновременно прилагани лекарства не е известен. Затова се препоръчва да се внимава при комбинирането на метилфенидат с други лекарства, особено такива с тесен терапевтичен прозорец.

Метилфенидат не се метаболизира чрез цитохром Р450 до степен от клинично значение. Не се очаква индукторите и инхибиторите на цитохром Р450 да окажат влияние върху фармакокинетиката на метилфенидат. И обратно, d- и 1-енантиомерите на метилфенидат не инхибират съответно цитохром Р450 1А2, 2С8, 2С9, 2С19, 2D6, 2Е1 или ЗА.

Според някои доклади обаче метилфенидат може да инхибира метаболизма на кумариновите антикоагуланти, антиконвулсантите (напр. фенобарбитал, фенитоин, примодон) и някои антидепресанти (трициклици и селективни инхибитори на обратното захващане на серотонин). Когато се започва или преустановява лечение с метилфенидат, е необходимо да се промени дозата на приеманите в момента лекарства и да се измерят техните плазмени концентрации (или времето на съсирване за кумарин).

Фармакодинамични взаимодействия

*Антихипертензивни лекарства*

Метилфенидат може да намали ефективността на лекарствата, използвани за лечение на хипертония.

*Употреба с лекарства, повишаващи кръвното налягане*

При пациентите, лекувани с метилфенидат, се препоръчва повишено внимание при употребата на други

лекарства, които също повишават кръвното налягане (вж. също и разделите за състоянието на сърдечно съдовата и мозъчно-съдовата система в точка 4.4).

Поради вероятността от поява на хипертонична криза метилфенидат е противопоказан при пациенти, лекувани (в момента или през изминалите 2 седмици) с неселективни необратими МАО-инхибитори (вж. точка 4.3).

*Употреба с алкохол*

Алкохолът може да засили неблагоприятния ефект на психоактивните лекарствени продукти върху централната нервна система, включително и на метилфенидат. Затова се препоръчва пациентите да се въздържат от употребата на алкохол по време на лечението.

*Употреба със серотонинергични лекарствени продукти*

Серотонинов синдром е съобщаван след едновременна употреба на метилфенидат и серотонинергични лекарствени продукти. Ако едновременната употреба на метилфенидат и серотонинергичен лекарствен продукт е оправдана, бързото разпознаване на симптомите на серотонинов синдром е важно (вж. точка 4.4). При съмнение за серотонинов синдром приема на метилфенидат трябва да бъде преустановен възможно най-скоро.

*Употреба с халогенни анестетици*

Съществува риск от внезапно повишаване на кръвното налягане по време на операция. Ако операцията е планирана, лечението с метилфенидат не трябва да се прилага в деня на операцията.

*Употреба с алфа-2 агонисти с централно действие (напр. клонидин)*

Безопасността при продължителна употреба на метилфенидат, прилаган едновременно с клонидин или други алфа-2 агонисти с централно действие, не е систематично изследвана.

*Употреба с допаминергични лекарства*

Препоръчва се особено внимание при приложението на метилфенидат с допаминергични лекарства,

включително и антипсихотици. Тъй като едно от основните действия на метилфенидат е да повишава нивата на извънклетъчен допамин, той може да се отнесе към фармакодинамичните взаимодействия, когато се употребява едновременно с директни и индиректни допаминови агонисти (включително и дихидроксифенилаланин /DOPA/ и трициклични антидепресанти) или с допаминови антагонисти, включително и антипсихотици.

## 4.6. Фертилитет, бременност и кърмене

### Бременност

Данните от едно кохортно проучване на общо приблизително 3 400 бременности с експозиция на метилфенидат през първия триместьр не предполагат повишен риск от общи вродени дефекти, Има слабо повишение на честотата на сърдечни малформации ***(сборен*** коригиран относителен риск 1,3; 95%Сl, 1,0-1,6), което съответства и на 3 новородени с вродени сърдечни малформации на всеки 1 000 жени, които получават метилфенидат през първия триместър на бременността, в сравнение с бременности без експозиция на метилфенидат.

Съобщени са спонтанни случаи на неонатална кардиореспираторна токсичност, по-конкретно тахикардия на фетуса и респираторен дистрес.

Проучванията при животни показват само репродуктивна токсичност при токсични за майката дози (вж. точка 5.3).

Метилфенидат не се препоръчва за употреба по време на бременност, освен ако е взето клиничното решение, че отлагането на лечението може да доведе до по-голям риск за бременността.

### Кърмене

Метилфенидат се екскретира в кърмата. Въз основа на съобщения за взети проби от кърмата на пет майки, концентрациите на метилфенидат в кърмата водят до дози за кърмачетата от 0,16 до 0,7% от майчината доза, адаптирана спрямо теглото на майката и съотношение между кърмата и плазмата на майката, вариращо между 1,1 и 2,7.

Има едно съобщение за новородено, което показва неспецифично понижаване на теглото по време на експозиция, но се подобрява и наддава на тегло, след като майката прекъсва лечението с метилфенидат.

Рискът за кърмачето не може да се изключи.

Трябва да се вземе решение за спиране на кърменето или за спиране на лечението с метилфенидат предвид ползата от кърменето за детето и ползата от терапията за кърмещата майка.

### Фертилитет

При неклинични проучвания не са наблюдавани съответни ефекти.

## 4.7. Ефекти върху способността за шофиране и работа с машини

Метилфенидат може да причини замаяност, сънливост и зрителни нарушения, включително и затруднено фокусиране, диплопия и замъглено зрение. Той може да повлияе в известна степен способността за шофиране и работа с машини. Пациентите трябва да се предупредят за тези възможни ефекти и посъветвани, че ако се почувстват засегнати, те трябва да избягват потенциално опасните дейности като шофиране и работа с машини.

## 4.8. Нежелани лекарствени реакции

Таблицата по-долу показва всички нежелани реакции, наблюдавани при клинични проучвания при деца, юноши и възрастни и постмаркетингови спонтанни съобщения с Концерта, и тези, които са съобщени с други лекарствени продукти с метилфенидат хидрохлорид. Ако честотите на нежеланите реакции с Концерта и с другите лекарствени продукти с метилфенидат хидрохлорид се различават, от данните се използва по-високата честота.

Оценка на честота:

много чести *(≥1/10)*

чести (≥1/100 до <1/10)

нечести (≥1/1 000 до <1/100)

редки (≥1/10 000 до <1/1000)

много редки (<1/10 000)

с неизвестна честота (от наличните данни не може да бъде направена оценка).

|  |  |  |  |  |  |  |
| --- | --- | --- | --- | --- | --- | --- |
| **Системо- органиа класнфика ция** | **Нежелана реация** | | | | | |
| **Честота** | | | | | |
|  | **Много чести** | **Чести** | **Нечестн** | **Редки** | **Много редки** | **С неизвестна честота** |
| **Инфекции и ннфестаци и** |  | Назофарингит, инфекция на горните дихателни пътища#,синузит# |  |  |  |  |
| **Нарушения на кръвта и лимфната система** |  |  |  |  | Анемия+, левкопения\*, тромбоциопения, тромбоцитопени чна пурпура | Панцитопения |
| **Нарушения на имунната система** |  |  | Реакции на свръхчувствите лност като ангионевротич ен едем, анафилактични реакции, аурикуларен оток, булозни състояния, ексфолиативни състояния, уртикария, пруритус, обриви и кожни ерупции |  |  |  |
| **Нарушения на метаболизм а и храненето\*** |  | Анорексия, намален апетит+, умерено забавено покачване на теглото и повишаване на ръста по време на продължителна употреба при деца\* |  |  |  |  |
| **Психични нарушения \*** | Безсъни е, нервност | Афективна лабилност, агресия\*, възбуденост\*, тревожност\*+, депресия\*#, раздразнително ст, абнормно поведение, колебания в настроението, тикове\*, безсъние в началото на лечението#, потиснато настроение#, намалено либидо#, нервност#, бруксизъм\*#,  пристъпи на паника\* | Психотични разстройства\*, слухови, визуални и осезателни халюцинации\*, гняв, суицидни идеации\*, промени в настроението, неспокойство+, сълзливост, влошаване на минали тикове или на синдрома на Type\*, логорея, свръхбдително ст, нарушения на съня | Мания\*+, дезориент ация, смущения в либидото, състояние на обърканос т+ | Опити за самоубийство (включително и извършено самоубийство)\*+  , преходно депресивно настроение\*, абнормни мисли, апатия+, повтарящо се поведение, свръхконцентрац ия | Делюзии\*+, нарушено мислене\*, зависимост, описани са случаи на злоупотреба и зависимост по-често с лекарствени форми с незабавно освобождаван е. |
| **Нарушения на нервната система** | Главобо лие | Замаяност, дискинсзия, психомоторна хиперактивнос т, сомнолентност, парестсзия\*. тензионно главоболие\* | Седация, тремор+, летаргия\* |  | Гърчове, хореоатетозни движения, обратим исхемичен неврологичен дефицит, малигнен невролептичен синдром (МНС; докладите са непълни и в голяма част от случаите пациентите са приемали и други лекарства, затова ролята на метилфенидат не е известна). | Мозъчносъдов и увреждания\*+(включително и васкулит, мозъчни кръвоизливи, мозъчни смущения, мозъчен артериит, оклузия на церебрална артерия), гранд мал пристъпи\*, мигрена+, заекване |
| **Нарушения на очите** |  | Нарушена акомодация\* | Замъглено виждане+, сухота в очите\* | Затруднен о визуално приспособ яване, нарушено зрение, диплопия |  | Мидриаза |
| **Нарушения на ухото и лабиринта** |  | Всртиго\* |  |  |  |  |
| **Сърдечни нарушения**  *\** |  | Аритмия, тахикардия, палпитации | Болки в гърдите | Ангина пекторис | Сърдечен арест, миокарден инфаркт | Суправентрик уларна тахикардия, брадикардия, вентрикуларн и екстрасистоли+,  екстрасистоли+ |
| **Съдови нарушения \*** |  | Хипертония | Горещи вълни\* |  | Мозъчен артериит и/или оклузия, студени крайници+, феномен на Raynaud |  |
| **Респираторни, гръдни я медиастина лни нарушения** |  | Кашлица, Орофарингеалн а болка | Диспнея+ |  |  |  |
| **Стомашно- чревни нарушения** |  | Болки в горната част на корема, диария, гаденс+ абдоминален дискомфорт, повръщане, сухота В устата+, диспепсия # | Запек+ |  |  |  |
| **Хепато- билиарни нарушения** |  | Повишени стойности на аланин аминотрансфер аза\* | Повишени стойности на чернодробните ензими |  | Нарушена чернодробна функция включително остра чернодробна недостатъчност и чернодробна кома, повишени стойности на алкалната фосфатаза в кръвта, повишени стойности на билирубина в кръвта# |  |
| **Нарушения на кожата и подкожнат а тъкан** |  | Алопеция, сърбеж, обрив, уртикария | Ангионевротич ен едем, булозни състояния, ексфолиативни състояния | Хиперхид роза+, макуларен обрив, еритема | Еритема мултиформе, ексфолиативен дерматит, фиксирана лекарствена ерупция |  |
| **Нарушения на мускулно- скелетната система и съединител ната тъкан** |  | Артралгия, мускулна напрегнатост мускулни спазми\* | Миалгия+, мускулни подръпвания |  | Мускулни спазми | Тризмус^ |
| **Нарушения на бъбреците и пикочните пътища** |  |  | Хематурия, полакиурия |  |  | Инконтиненци я |
| **Нарушения на възпронзво дителната система и гърдата** |  | Еректилна дисфункция\* |  | Гинекома стая |  | Приапизъм\*, засилена  ерекция\*,  удължена  ерекция\* |
| **Общи нарушения и ефекти на мястото на приложени е** |  | Пирексия, забавен растеж по време на продължителна употреба при деца\*, умора+, раздразнително ст#, неспокойство\*, астения\*, жажда\* | Болки в гърдите, |  | Внезапна сърдечна смърт\* | Дискомфорт в гърдите+, хиперпирекси я |
| **Изследвани я** |  | Промени в кръвното налягане и сърдечния ритъм (обикновено увеличение)\*, намалено тегло\* | Сърдечен шум\* |  | Намален брой тромбоцити В кръвта, абнормен брой на белите кръвни клетки |  |

\* Вж.точка 4.4

#Данни за честотата, получени от клинични проучвания при възрастни, а не при деца и юноши; може да са приложими и за деца и юноши.

+Данни за честотата, получени от клинични проучвания при деца и юноши и съобщавани с по-голяма честота в клинични проучвания при възрастни пациенти.

^На база на честотата, изчислена при проучвания на ADHD при възрастни (няма съобщени случаи от проучвания при педиатрични пациенти).

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез националната система за съобщаване в:

Изпълнителна агенция по лекарствата

ул. .Дамян Груев" № 8

1303 София

Тел.: +359 2 8903417

уебсайт: www.bda.bg

## 4.9. Предозиране

При лечение на пациенти, приели свръхдоза, трябва да се има предвид удълженото освобождаване на метилфенидат от лекарствени форми, чието действие е с удължена продължителност.

### Признаци и симптоми

Острото предозиране, което често се дължи на свръхстимулиране на централната и симпатиковата нервна система, може да доведе до повръщане, ажитация, тремор, хиперрефлексия, мускулни мравучкания, конвулсии (могат да бъдат последвани от кома), еуфория, объркване, халюцинации, делириум, потене, зачервяване, главоболие, хиперпирексия тахикардия, палпитации, сърдечни аритмии, хипертония, мидриаза и сухота на лигавиците

### Лечение

Няма специфичен антидот при предозиране с метилфенидат.

Лечението се състои от подходящи поддържащи мерки.

Пациентът трябва да бъде защитен от самонараняване и срещу външни стимули, които може да влошат вече наличната свръхстимулация. Ефективността на активния въглен не е установена.

Трябва да се осигурят интензивни грижи за поддържане на адекватна циркулация и респираторен обмен. При хиперпирексия може да се наложат външни процедури за охлаждане.

Не е установена ефективността на перитонеалната диализа или екстракорпорална хемодиализа при предозиране с метилфенидат.

# 5. ФАРМАКОЛОГИЧНИ СВОЙСТВА

## 5.1. Фармакодинамични свойства

Фармакотерапевтична група: централно-действащи симпатикомиметици: АТС код: N06BA04

Механизъм на действие:

Метилфенидат хидрохлорид е мек стимулант на централната нервна система (ЦНС). Не е известен механизмът на действие при Разстройство с дефицит на вниманието и хиперактивност (РДВХ). Счита се, че метилфенидат блокира обратния захват на норадреналина и допамина в пресинаптичння неврон и повишава освобождаването на тези моноамини в екстраневроналното пространство. Метилфенидат е рацемична смес, съдържаща d- и 1-изомери. D-изомерът е фармакологично по-активен от 1-изомера.

Клинична ефикасност и безопасност

В пилотни клинични проучвания Концерта е оценявана при 321 пациенти, които вече са били стабилизирани с метилфенидат под формата за незабавно освобождаване и при 95 пациенти без предишно лечение с форми на метилфенидат с незабавно освобождаване.

Клиничните проучвания показват, че ефектите на Концерта се поддържат до 12 часа след прием на дозата веднъж дневно, сутрин.

899 възрастни пациенти с РДВХ (между 18 и 65 години) са оценени в 3 двойно-слепи, плацебо- контролирани проучвания с продължителност от 5 до 13 седмици. При Концерта в дозови граници от 18 до 72 mg дневно се наблюдава известна краткотрайна ефикасност, която обаче не се запазва след петата седмица. В едно от проучванията, в което отговорът е определен като минимум 30% намаление спрямо изходната стойност за общата оценка на симптомите на РДВХ по CAARS (скала на Конърс за оценяване на РДВХ при възрастни) в седмица 5 (очакван резултат) и е анализиран с предположението, че пациентите с липсващи данни на последната визита са с предшестващ липсващ отговор, значително по-голям брой пациенти са отговорили на лечението с Концерта в дози от 18, 36 или 72 mg дневно в сравнение с плацебо. При анализа на отговора в другите две проучвания, направен с предположението, че пациентите с липсващи данни на последната визита са с предшестващ липсващ отговор, Концерта има цифрово превъзходство над плацебо, но не се наблюдава статистически значима разлика между Концерта и плацебо по отношение на броя на пациентите, отговарящи на предварително определените критерии за отговор.

## 5.2. Фармакокинетични свойства

### Абсорбция

Метилфенидат се абсорбира бързо. След перорално приложение на Концерта при възрастни най-външната обвивка на лекарствения продукт се разтваря като осигурява начална максимална концентрация на медикамента на около 1ви - 2ри час. Метилфенидат, който се съдържа в двата вътрешни слоя на медикамента се освобождава постепенно през следващите няколко часа. Пикови плазмени концентрации се достигат на около 6™ до 8ми час, след което плазмените нива на метилфенидат постепенно намаляват. Концерта, приета веднъж дневно свежда до минимум флуктуациите между пикове и спадове в концентрациите, свързани с формите за незабавно освобождаване на метилфенидат, назначавани три пъти дневно. Степента на абсорбция на Концерта веднъж дневно е като цяло сравнима с конвенционалните форми с незабавно освобождаване.

След приложение на Концерта 18 mg веднъж дневно при 36 възрастни средните стойности на фармакокинетичните параметри са: Сmax 3,7 +1,0 (ng/mL), Тmax 6,8 + 1,8 (h), AUCinf 41,8 ± 13,9 (ng.h/mL), и 3,5 ± 0,4 (ч).

Не са наблюдавани разлики във фармакокинетиката на Концерта при еднократно и многократно, веднъж дневно дозиране, които да показват значително лекарствено натрупване. AUC и 11/2 след многократно дозиране веднъж дневно са подобни на тези, след първата доза Концерта 18 mg.

След приложение на Концерта в еднократна доза от 18, 36 и 54 mg/дневно на възрастни, Сmax и AUCinf на

метилфенидат са пропорционални на дозата.

### Разпределение

Плазмените концентрации на метилфенидат при възрастни падат биекспоненциално след перорално приложение. Полуживотът на метилфенидат при възрастни след перорално приложение на Концерта е приблизително 3,5 часа. Степента на свързване на метилфенидат и неговите метаболити с плазмените протеини е приблизително 15%. Явният обем на разпределение на метилфенидат е приблизително 13 литра/kg.

### Биотрансформация

При хора метилфенидат се метаболизира основно чрез деестерификация до alpha-phenyl- piperidine acetic acid (PPA, приблизително 50 пъти нивото на непроменено вещество), който има малка или няма фармакологична активност. При възрастни метаболизмът на Концерта веднъж дневно, оценяван чрез метаболизма до РРА е подобен на този на метилфенидат, три пъти дневно. Метаболизмът на Концерта при еднократно и многократно, веднъж дневно дозиране е подобен.

### Елиминиране

Периодът на полуживот на метилфенидат при възрастни след приложение на Концерта е приблизително 3,5 часа. След перорално приложение, около 90% от дозата се екскретира в урината и 1 до 3% в изпражненията като метаболити в рамките на 48 до 96 часа. Малки количества непроменен метилфенидат се откриват в урината (по-малко от 1%). Основният уринен метаболит е alpha-phenyl-piperidine acetic acid (60-90%).

След перорално дозиране на радиомаркиран метилфенидат при хора, около 90% от радиоактивността се открива в урината. Основният метаболит в урината е РРА, отчетен като приблизително 80% от дозата.

Ефекти на храната

При пациентите няма разлики нито във фармакокинетиката, нито във фармакодинамиката на Концерта, когато е приложена след закуска, богата на мазнини, приета на празен стомах.

Специални популации

*Пол*

При здрави възрастни, средните адаптирани към дозата стойности на AUCinf за Концерта са 36,7 ng.h/mL за мъже и 37,1 ng.h/mL за жени, без наблюдавани разлики между двете групи.

*Раса*

При здрави възрастни, получаващи Концерта, адаптираните към дозата AUCinf са съвместими между етническите групи; въпреки това, размерът на извадката може да не е достатъчен за засичане на етнически вариации във фармакокинетиката.

*Възраст*

Фармакокинетиката на Концерта не е проучвана при деца на възраст под 6 години. При деца на възраст 7-12 години, фармакокинетиката на Концерта след 18, 36 и 54 mg е (cpедно±SD): Cmax 6,0 ± 1,3; 11,3 ±2,6 и 15,0 ±3,8 ng/mL, съответно, Тmax 9,4 ± 0,02; 8,1 ± 1,1; 9,1 ±2,5 h, съответно, и AUC0-11,5 50,4 ± 7,8; 87,7 ± 18,2; 121,5 ± 37,3 ng.h/mL, съответно.

*Бъбречна недостатъчност*

Няма опит с употребата на Концерта при пациенти с бъбречна недостатъчност. След перорално приложение на радиомаркиран метилфенидат при хора, метилфенидат се метаболизира екстензивно и приблизително 80% от радиоактивността се екскретира в урината под формата на РРА. Тъй като бъбречният клирънс не е важен път за клирънса на метилфенидат, се очаква бъбречната недостатъчност да има малък ефект върху фармакокинетиката на Концерта.

*Чернодробна недостатъчност*

Няма опит с употребата на Концерта при пациенти с чернодробна недостатъчност.

## 5.3. Предклинични данни за безопасност

Карциногенност

При провеждащи се проучвания за карциногенност при плъхове и мишки се забелязва повишен брой злокачествени тумори на черния дроб само при мъжки мишки. Значимостта на тези данни при хора е неизвестна.

Метилфенидат не повлиява репродуктивните характеристики или фертилитета при дози, малко надвишаващи клиничната доза.

Бременност - ембрионално/фетално развитие

Метилфенидат не се смята за тератогенен при плъхове и зайци. Фетална токсичност (т.е. тотална загуба на плода) и токсичност за майката се забелязват при плъхове при токсични дози за майката.

# 7. ПРИТЕЖАТЕЛ НА РАЗРЕШЕНИЕТО ЗА УПОТРЕБА

Johnson & Johnson d.o.o.

Smartinska cesta 53

1000 Ljubljana

Словения

# 8. НОМЕР НА РАЗРЕШЕНИЕТО ЗА УПОТРЕБА

20060458

# 9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА

Дата на първо разрешаване: 18 август 2006 г.

Дата на последно подновяване: 9 ноември 2012 г.

# 10. ДАТА НА АКТУАЛИЗИРАНЕ НА ТЕКСТА

08/2020